Bajaranê Lozan û Aarau yê Swîsre de çarçewa kampanyaya îmzayan a semedê wedaritişê qedexeyê vera PKKyî îmzayî ameyî arêdayene.
Lozan de 24ê kanûna 2021î ra nata her çarşame semedê azadîya Rayberê Şarê Kurdî Abdullah Ocalanî çalakîye yena kerdene. Çalakîye de semedê wedaritişê qedexeyê vera PKKyî îmzayî ameyî arêdayene.
Aarau de zî hetê Meclîsê Cinîyan ê Rojbîne û endamanê CDKyî ra çarçewa kampanya de îmzayî ameyî arêdayene. Zereyê hewteyî de do nuqtayanê muhîman ê bajarî de standê îmzayan bêrê akerdene.
Dîwanê Hemserekîye yê Komelê Demokratîkî yê Kurdan ê Swîsre (CDK-S) da zanayene ke ê do hewteyanê verê ma de kampanya pêro welatî ra vila bikerê.
